**JUDEŢUL SUCEAVA**

**MUNICIPIUL CÂMPULUNG MOLDOVENESC**

**Direcția administrație publică - Compartiment resurse umane Nr.\_\_\_\_\_\_\_\_ din \_\_mai 2024**

RAPORT DE SPECIALITATE

la proiectul de hotărâre privind aprobarea rezultatului final al evaluării managementului la Muzeul ,,Arta Lemnului” – Câmpulung Moldovenesc, pentru anul 2023

Iniţiator: Primarul municipiului Câmpulung Moldovenesc.

În vederea desfășurării în bune condiții a activității muzeului și realizarea scopului și a obiectivelor pentru care a fost înființat, prin Hotărârea Consiliului Local nr. 63 din 25 iunie 2020, privind aprobarea organigramei și statului de funcții pentru Muzeul “Arta Lemnului” – Câmpulung Moldovenesc, managementul muzeului este încredințat unui manager.

Conform prevederilor Ordonanței de Urgență nr.189 din 25 noiembrie 2008 privind managementul instituțiilor publice de cultură, cu modificările și completările ulterioare, managerul, este o persoană fizică, ce a câștigat concursul de management și a încheiat un contract de management cu autoritatea (Consiliul Local al municipiului Câmpulung Moldovenesc reprezentată prin Primar).

Pentru ocuparea funcției vacante de manager la Muzeul ,,Arta Lemnului” – Câmpulung Moldovenesc, în perioada 05 ianuarie 2021 – 05 februarie 2021, s-a desfășurat concursul de proiecte de management, câștigătorul acestuia fiind domnul Stamatin Bogdan.

În data de 26.02.2021, între domnul Stamatin Bogdan și primarul municipiului Câmpulung Moldovenesc s-a încheiat contractul de management, pe durată determinată, producând efecte de la data de 01.03.2021 până la data de 28.02.2025, data încetării termenului pentru care a fost întocmit și aprobat proiectul de management

Conform prevederilor art. 36 din Ordonanța de Urgență nr.189 din 25 noiembrie 2008 privind managementul instituțiilor publice de cultură, cu modificările și completările ulterioare și art. 9 alin.(1) – Capitolul VII din Contractul de management 5453/26.02.2021, evaluarea managementului se face anual și final pe baza Regulamentului de organizare și desfășurare a evaluării managementului, verificând modul în care au fost realizate obligațiile asumate prin contractul de management, în raport cu resursele financiare alocate.

În acest sens, prin Hotărârea Consiliului Local nr. 36 din 28.03.2024 a fost aprobat regulamentul de organizare și desfășurare a evaluării anuale a managementului la Muzeul “Arta Lemnului” Câmpulung Moldovenesc, pentru perioada 01.01.2023 – 31.12.2023.

În perioada 08.04 - 15.04.2024, managementul la Muzeul “Arta Lemnului” Câmpulung Moldovenesc, pentru anul 2022, a fost evaluat de către membrii Comisiei de evaluare, rezultatul final fiind nota 10.

Potrivit prevederilor art.42 alin. (4) din Ordonanța de urgență nr. 189 din 25 noiembrie 2008 privind managementul instituţiilor publice de cultură cu modificările și completările ulterioare, rezultatul final al evaluării se aprobă prin ordin sau dispoziţie a autorităţii, după caz.

Având în vedere cele menționate anterior, este oportun și necesar proiectul de hotărâre privind aprobarea rezultatului final al evaluării managementului la Muzeul ,,Arta Lemnului” – Câmpulung Moldovenesc, pentru anul 2023.

**Avizat, Compartiment resurse umane**

**Dir. ex. Crăciunescu Diana – Mihaela Botea Cătălina Mariana**

|  |
| --- |
|  |